PRITARTA

Klaipėdos lopšelio-darželio „Žiburėlis“

tarybos posėdžio 2018 m. vasario 12 d.

protokoliniu nutarimu (protokolas V3-2)

**KLAIPĖDOS LOPŠELIO-DARŽELIO „ŽIBURĖLIS“ VADOVO 2017 metų veiklos ataskaita**

2018 m. vasario 12 d.

Klaipėda

**1. Įstaigos pristatymas:**

1.1. Klaipėdos lopšelis-daželis „Žiburėlis“- savivaldybės biudžetinė įstaiga (toliau – įstaiga). Įstaigos adresas - Reikjaviko g. 8, LT-94249 Klaipėda, tel./faksas (8 46) 34 63 03, elektroninis adresas [L.d.ziburelis@gmail.com](mailto:L.d.ziburelis@gmail.com), www.ldziburelis.lt.

1.2. Įstaigos direktorė - Tamara Čiulanova, turinti 42 metų bendrąjį ir 30 metų vadybinį darbo stažą.

1.3. Darbuotojų skaičius:

|  |  |  |
| --- | --- | --- |
| Įstaigos vadovai  (direktorius, jo pavaduotojai, skyrių, poskyrių, padalinių vadovai) | Specialistai (pedagoginiai ir nepedagoginiai darbuotojai) | Kiti D lygio darbuotojai (darbininkai, valytojai, budėtojai ir kt.) |
| 3 | 39 | 8 |

1.4. naudojamos patalpos (*be pagalbinių statinių*):

|  |  |
| --- | --- |
| Adresas | Plotas (m2) |
| Reikjaviko g. 8, 94249 Klaipėda | 1590,13 |

1.5. biudžetas (*patvirtintas planas*):

|  |  |  |
| --- | --- | --- |
| Finansavimo šaltiniai | Lėšos (tūkst. Eur) | |
| 2016 m. | 2017 m. |
| Savivaldybės biudžetas | 235,300 | 253,600 |
| Specialioji tikslinė dotacija | 144,600 | 156,800 |
| Įstaigos gautos pajamos | 70,000 | 74,200 |
| ES, VB ir kitų šaltinių projektams skirtos lėšos (investiciniai, kvalifikacijos tobulinimo, edukaciniai projektai ir pan.) | - |  |
| Labdara, parama, 2% GM ir kt. | 1,748 | 1580,28 |
| Iš viso | 451,648 | 486,180,28 |

**2. Įstaigos veiklos rezultatai:**

2.1. 2017 metų veiklos tikslai, uždaviniai ir priemonės, rezultato vertinimo kriterijai ir pasiekti rezultatai:

|  |  |  |  |
| --- | --- | --- | --- |
| **1. Tikslas – užtikrinti kokybišką ugdymą** | | | |
| * 1. **Uždavinys – laidoti ugdymo programų įvairovę** | | | |
| Priemonės | Rezultato vertinimo kriterijai | Pasiekti rezultatai | |
| 1.1.1. Ugdymo proceso užtikrinimas | Ugdoma 169 vaikai, nustatyta 20,0 etatų pedagoginių darbuotojų | Užtikrintas nenutrūkstamas ir visapusiškas ikimokyklinio ir priešmokyklinio ugdymo programų įgyvendinimas | |
| 1.1.2. Ikimokyklinio ir priešmokyklinio ugdymo programų įgyvendinimas |
| 1.1.3. Neformaliojo vaikų švietimo programų įgyvendinimas | Ugdėsi 169 vaikai, nustatyti 2,0 etatai neformaliojo švietimo mokytojų | Įgyvendintos 4 neformaliojo vaikų švietimo netipinės sveikos gyvensenos ugdymo programos (2 sveikos gyvensenos ugdymo, 2 – regos korekcijos). Jose dalyvavo 139 vaikai. Programų turinys orientuotas į sveikatos stiprinimą, sveikos gyvensenos formavimą ir regėjimo profilaktiką. Programų įgyvendinimui patvirtinti 2,0 neformaliojo švietimo mokytojų etatai | |
| 1.1.4. Vaikų pažinimo ir saviraiškos poreikių tenkinimas | Tenkinti 169 ugdytinių pažinimo ir saviraiškos poreikiai, nustatyta 20,0 etatų pedagoginių darbuotojų | Per 2017 metus ugdytinių poreikius tenkinti padėjo 23 pedagogai (20,0 etatų) ir 12 auklėtojų padėjėjų (11,3 etato). Vykdyti 1 tarptautinis, 4 šalies, 1 miesto pažintiniai-kultūriniai projektai, organizuotos 2 kūrybinės-teminės savaitės, 3 atviros veiklos, 12 tradicinių ir netradicinių renginių, 7 edukacinės išvykos. Suorganizuotos 3 tėvų ir vaikų darbelių parodėlės, dalyvauta 8 respublikiniuose piešinių konkursuose, 2 akcijose, 1 festivalyje mieste | |
| 1.1.5. Darbuotojų kvalifikacijos tobulinimas, atestacijos vykdymas | Pedagogai apsilankė 70 kvalifikacijos tobulinimo renginių. Atestuotas 1 pedagogas | Įstaigos pedagogai kvalifikaciją tobulino 5-6 dienas per metus. Išklausyta 854 val. seminarų. Atestuotas 1 pedagogas vyr. auklėtojo kvalifikacinei kategorijai | |
| * 1. **Uždavinys - sudaryti sąlygas švietimo paslaugų prieinamumui** | | | |
| Priemonės | Rezultato vertinimo kriterijai | Pasiekti rezultatai | |
| 1.2.1. Kokybiško maitinimo organizavimas | Maitinimo paslauga teikiama 169 vaikams, nustatyta 2,75 virtuvės darbuotojų etatai | 169 įstaigos vaikai per dieną maitinti 3 kartus kokybišku maistu. 3 virtuvės darbuotojos įsisavino naujų patiekalų gamybos technologinius procesus | |
| 1.2.2. Logopedinės ir tiflopedagoginės pagalbos vaikams teikimas | Logopedinė pagalba teikiama 31 vaikui, tiflopedagoginė - 21 vaikui. Nustatytas 1,0 etatas logopedo ir 1,0 etatas neformaliojo švietimo mokytojo - tiflopedagogo | Per 2017 metus kalba ištaisyta 15 vaikų (iš 31).  Rega pagerėjo 12 vaikų (iš 21) | |
| * 1. **Uždavinys** – **vykdyti ugdomosios veiklos stebėseną** | | | |
| Priemonės | Rezultato vertinimo kriterijai | Pasiekti rezultatai | |
| * + 1. Aplinkos funkcionavimo užtikrinimas | Nustatyti 25,30 etato aptarnaujančio personalo | 27 aptarnaujančio personalo darbuotojai ( 25,30 etato) užtikrina saugią, sveiką įstaigos aplinką. Įstaiga tiri higienos pasą, kontroliuojančių institucijos pažeidimų nenustatyta | |
| * + 1. Sveikatingumo programų įgyvendinimas | Ugdomi 169 vaikai, 20,0 etato pedagoginių darbuotojų | Sveikatingumo programoje dalyvavo 143 vaikai. Atskiros šių programų veiklos integruotos į ankstyvojo amžiaus vaikų (26 vaikai). Vykdyti 3 respublikiniai projektai, 10 projektų grupėse, 1 teminė-kūrybinė savaitė, 2 sporto šventės, parodytos 4 atviros veiklos, pravestos 5 sporto pramogos su tėvais, 2 sporto pramogos su socialiniais partneriais, dalyvauta 6 edukaciniuose sporto renginiuose, 1 piešinių konkurse | |
| 1.1.3. Aprūpinimas ugdymo priemonėmis | Visi pinigai tikslingai panaudoti pagal paskirtį. | Iš MK lėšų įsigyta 6 kompiuteriai (3000 eurų), 1 projektorius (500 eurų), baldai į grupes (1080 eurų), žaislai (1250 eurų), ugdomosios priemonės (900 eurų), kanceliarinės priemonės (470 eurų). Už paslaugoms skirtus 1500 eurų vykdytas IKT aptarnavimas, aplankyti 8 edukaciniai renginiai.  Kvalifikacijai iš MK lėšų skirta 900 eurų. Pedagogai išklausė 854 val. seminarų. | |
| 1. **Tikslas – gerinti įstaigos materialinę bazę** | | | |
| * 1. **Uždavinys – vykdyti teisės aktų nustatytus higienos reikalavimus** | | | |
| Priemonės | Rezultato vertinimo kriterijai | Pasiekti rezultatai | |
| * + 1. Santechnikos įrangos keitimas grupėse ir sanitarinių patalpų remontas | Pakeista santechnikos įranga ir suremontuota 6 grupių sanitarinės patalpos | Suremontuota 6 grupių sanitarinės patalpos r pakeista santechnika už tikslines savivaldybės biudžeto lėšas | |
| * + 1. Baldų įsigijimas | 2017 m. įsigyta baldų už 3083 eurų už savivaldybės biudžeto lėšas ir 1961 eurų už tikslines savivaldybės biudžeto lėšas | Įsigyta rankšluostinės – 20 vnt. (188 eurų); spintų – lovų – 20 vnt. (1961 eurų); baldai į 3 grupių virtuvėles (1206 eurų); vaikiškos lovytės – 4 vnt. (212 eurų); baldai į maisto sandėlį 3 vnt. (479 eurų); radiatorių apdaila (998 eurų) | |
| * + 1. Virtuvės įrenginių įsigijimas | 2017 m. įsigyta 11 vnt. virtuvės įrenginių už 2032 eurų | Įsigyta elektrinės svarstyklės 4 vnt. (580 eurų); nerūdijančio plieno stalai, 4 vnt., stovai 3 vnt. (1452 eurų) už spec. lėšų likučius | |
| * + 1. Lauko aikštynų atnaujinimas | 2017 m. įsigyta 2 vnt. lauko įrengimų už 890 eurų | Per metus įsigyta karuselė 1 vnt. (490 eurų); lygsvaros takelis 1 vnt. (400 eurų); iš 2% paramos lėšų įsigyti 5 lauko žaidimo įrenginiai | |
| * + 1. Tvoros atnaujinimas | Pakeista įstaigos tvora už (20727 eurų) | Pakeista visą įstaigos teritoriją juosianti tvora už tikslines savivaldybės biudžeto lėšas (20727 eurų) | |
| * + 1. Stogo dangos atnaujinimas | Pakeista viso stogo danga | Pakeista visa stogo danga už tikslines savivaldybės biudžeto lėšas | |
| * 1. **Uždavinys – pritaikyti patalpas švietimo reikmėms** | | | |
| * + 1. Pasiruošimas naujiems mokslo metams | Suremontuota vienos grupės patalpos, rūbinė 72 kv. m. ir maisto sandėlis 14 kv. m. | | 2017 m. pilnai suremontuota 1 grupė, 1 rūbinė, 1 maisto sandėlis už 3043 eurų už savivaldybės biudžeto lėšas |
| * 1. **Uždavinys – teikti atsitiktines paslaugas** | | | |
| Priemonės | Rezultato vertinimo kriterijai | Pasiekti rezultatai | |
| 2.3.1. Patalpų nuoma (suteikimo paslauga) laisvu nuo užsiėmimų metu | Suteikta paslauga dėl 2 įstaigos patalpų | 2017 m. sudarytos 2 patalpų suteikimo paslaugos sutartys. Paslaugos gavėjai: taekwondo „Cunamis“, sportiniai šokiai „Vijurkas“, anglų kalbos užsiėmimai. Veiklose dalyvavo 80 įstaigos ugdytinių 2 patalpose laisvu nuo užsiėmimų metu | |

2.2. Suteiktų paslaugų kiekybiniai ir kokybiniai pokyčiai:

2017 m. 100 % tenkintas pageidaujančių lankyti įstaigą poreikis. 12 šeimų taikyta 50 % mokesčio už vaiko maitinimą lengvatą. Svarstyti 34 klausimai įstaigos vaiko gerovės komisijoje dėl vaikų įvertinimo Klaipėdos pedagoginėje psichologinėje tarnyboje. Pateikti atsakymai į užklausas Klaipėdos miesto šeimos ir vaiko gerovės centrui 2, Klaipėdos miesto savivaldybės administracijos Vaiko teisių apsaugos skyriui 3. Suteiktos 2 konsultacijos šeimoms, kurių priešmokyklinio amžiaus vaikai nelanko švietimo įstaigos. Atliktas korupcijos pasireiškimo įstaigoje tikimybės nustatymo sričių vertinimas. Atliktas 3.1.2. pagalbinio rodiklio „Mokytojų ir tėvų veiklos dermė skatinant vaiko pasiekimus ir juos vertinant“ įstaigos „giluminis“ auditas. Gauti rezultatai teigiami, nes tėvai susipažino su nauja ikimokyklinio ugdymo vertinimo sistema.

**3. Vadovo indėlis, tobulinant įstaigos administravimą.**

3.1. Vadovo veikla, formuojant ir keičiant įstaigos kultūrą, bendradarbiavimas su socialiniais partneriais:

Įgyvendinant įstaigos veiklos tikslus, uždavinius, sudarytos sąlygos vaikų socialiniam ir psichologiniam saugumui užtikrinti, jų pažintiniams, saviraiškos ir sveikos gyvensenos poreikiams tenkinti. Prisidedant prie Klaipėdos miesto kultūros renginių ir skleidžiant įstaigos įvaizdį, 7 kartą buvo organizuotas tradicinis tarptautinis vaikų kūrybinės raiškos festivalis „Pasakų šalyje“. Nuo 2010 metų įstaiga bendradarbiauja ir dalinasi gerąja pedagogine patirtimi su Kaliningrado srities Svetlagorsko miesto lopšeliu-darželiu „Rodničok“. Atstovaujant Klaipėdos miesto respublikinę asociaciją „Slavų vainikas“, buvo organizuotas pasidalinimas gerąja pedagogine patirtimi su Vilniaus miesto pedagogais. Sudarytos 3 bendradarbiavimo sutartys su Klaipėdos miesto įstaigomis: lopšeliais-darželiais „Du gaideliai“, „Linelis“, „Santarvės“ progimnazija. Per metus 7 kartus dalyvauta bendruose edukaciniuose renginiuose, pravesti 2 tėvų susirinkimai su „Santarvės“ progimnazijos pradinių klasių mokytojais. Įstaiga bendradarbiauja su miesto kvalifikacijos tobulinimo institucijomis: Klaipėdos universiteto tęstinių studijų institutu, Klaipėdos pedagogų švietimo kultūros centru, Klaipėdos pedagogine psichologine tarnyba. Sudarytos palankios sąlygos mokytis ir tobulėti. Lyginant su 2016 m., įstaigos pedagogai aplankė ženkliai daugiau kvalifikacijos tobulinimo renginių. Per 2017 m. išklausyta 854 seminaro valandos, vidutiniškai po 5-6 dienas kiekvienam pedagogui per metus.

Sudaryta sutartis su Klaipėdos miesto savivaldybės administracijos Socialinių reikalų departamento Socialinės paramos skyriumi. Pagal Teikimo visuomenei naudingą veiklą, buvo įdarbinti 2 žmonės. Sutvarkyta įstaigos teritorija ir už jos esanti aplinka.

3.2. Žmoniškųjų, materialių ir finansinių išteklių valdymas:

Personalo valdymo politika įstaigoje skaidri, dirba kompetentingi darbuotojai, taikomi komandinio darbo metodai. Įstaiga atvira pokyčiams, visiems suteikiamos lygios galimybės tobulėti. 2017 metais pedagogines paslaugas teikė 7 metodininkai, 9 vyr. auklėtojai, 6 auklėtojai. Materialiniai ir finansiniai ištekliai 2017 m. planuoti taupiai ir tikslingai, suderinant su įstaigos savivaldos institucijomis. Atsakingai vykdoma finansinė politika, laiduojanti skaidrų lėšų skirstymą ir racionalų jų panaudojimą bei turto apskaitą. Visi pirkimai atliekami skaidriai pagal lopšelio-darželio „Žiburėlis“ „Supaprastintų viešųjų pirkimų taisyklės“. Vykdyta išteklių kontrolė ir užtikrintas atsiskaitomumas už veiklos rezultatus.

**4. Problemos:**

4.1. sąlygotos vidaus ir išorės faktorių:

Reikalingas pastato 2 sienų apšiltinimas, vandentiekio sistemos ir elektros instaliacijos renovacija, teritorijos takų ir žaidimų aikštelių sutvarkymas, žaidimų įrenginių dangos įsigijimas, 5 grupių sanitarinių patalpų kapitalinis remontas.

4.2. Kontroliuojančių institucijų atlikti patikrinimai (išvadų apibendrinimas ir įvykdymas).

1. patikrinimus atliko:

4.2.1. Klaipėdos miesto savivaldybės administracijos Ugdymo ir kultūros departamento Švietimo skyrius (dėl neformaliojo vaikų švietimo programų įgyvendinimo). Vertinimo išvada: pažeidimų nenustatyta, rekomenduota skleisti gerąją darbo patirtį miesto pedagogams;

* + 1. Nacionalinis akreditavimo centras (dėl žaidimų aikštelių aplinkos, dangos ir įrangos atitikimo). Vertinimo išvada: nėra smūgį slopinančios dangos. Nurodytų trūkumų šalinimui parengtas planas.

**5. Artimiausi veiklos prioritetai, tikslai ar kryptys.**

Veiklos tikslas ir kryptys: užtikrinti kokybišką ikimokyklinį ir priešmokyklinį ugdymą, tobulinti individualios vaiko pažangos vertinimą, ugdyti sveikos gyvensenos nuostatas ir visapusiškai stiprinti vaikų sveikatą, kurti sveiką ir saugią ugdymosi aplinką.

Veiklos prioritetas: tobulinti individualią kiekvieno ugdytinio pažangą, efektyvinant ugdomosios veiklos veiksmingumą.

Direktorė Tamara Čiulanova